## Odluka o izmjeni i dopuni Odluke o uvjetima za izdavanje odobrenja za otvaranje deviznog računa u inozemstvu

### NN 189/2004 (31.12.2004.), Odluka o izmjeni i dopuni Odluke o uvjetima za izdavanje odobrenja za otvaranje deviznog računa u inozemstvu

# HrvatskA narodnA bankA

**3247**

Na  teme­lju članka 38. stavka 3. pod I) Zakona
o Hrvatskoj narodnoj banci (»Narodne novine«, br. 36/2001.) i članka 29. Zakona
o deviznom poslova­nju (»Narodne novine«, br. 96/2003.) Savjet Hrvatske narodne
banke na sjednici održanoj 22. prosinca 2004. donio je

## ODLUKU

### O IZMJENI I DOPUNI ODLUKE O UVJETIMA ZA IZDAVANJE ODOBRENJA ZA OTVARANJE DEVIZNOG RAČUNA U INOZEMSTVU

I.

U
Odluci o uvjetima za izdava­nje odobre­nja za otvra­nje deviznog računa u inozemstvu
(»Narodne novine«, br. 111/2003.) u točki III. stavku 1) u podtočki 3. dodaje
se tekst, koji glasi:

»Sredstva
s računa garantnog depozita mogu se koristiti za ulaga­nja u vrijednosne papire
i druge oblike financijske imovine ako se tom financijskom imovinom ostvaruje
garantna svrha depozita i ako ostali propisi dopuštaju rezidentima takva ulaga­nja«.

II.

U točki
III. stavku 1) podtočki 7. briše se riječ »trgovačkih«.

III.

U točki
III. stavku 1) iza podtočke 9. dodaju se nove podtočke, koje glase:

»10. za
naplate po sudskim rješe­njima u inozemstvu za koje je uvjetovano otvara­nje
deviznog računa u inozemstvu, uz podnoše­nje preslike odgovarajuće­g rješe­nja.

11. za
prikup­lja­nje novčanih priloga i donacija u inozemstvu za znanstvene,
kulturne, humanitarne i gospodarske svrhe. Zahtjevu za izdava­nje odobre­nja za
ovu namjenu mora biti priložena preslika dokumentacije kojom se dokazuje
potreba za otvara­njem računa u inozemstvu u skladu s ovom podtočkom.

12. za
potrebe poslova­nja u inozemstvu državnih tijela, tijela osnovanih posredova­njem
Republike Hrvatske i tijela osnovanih na teme­lju međunarodnih ugovora koje je
potpisala Republika Hrvatska.

13. za
obračun prometa po međunarodnim poštanskim uputnicama preko računa Hrvatske
pošte d.d. Zahtjevu za izdava­nje odobrenja za ovu namjenu mora biti priložena
preslika ugovora Hrvatske pošte d.d. sa stranom bankom preko koje se vrši
obračun prometa.

14. za
potrebe školova­nja ili stručnog usavršava­nja u inozemstvu, uz podnoše­nje
potvrde o školova­nju ili stručnom usavršav­anju izdane od strane institucije.

15. za
potrebe liječe­nja u inozemstvu uz podnoše­nje preporuke ili uputnice za liječe­nje
u inozemstvu.

16. za
prikup­lja­nje povrata poreza u inozemstvu ostvarenog iz trgovinskih transakcija
u skladu s poreznim propisima zem­lje u kojoj se otvara račun. Zahtjevu za
izdava­nje odobre­nja za ovu namjenu mora biti priložena preslika dokumentacije
kojom se dokazuje potreba za otvara­njem računa u inozemstvu u skladu s ovom
podtočkom.

17. za
naplatu potraživa­nja u inozemstvu ako je naplata uvjetovana propisom strane
zem­lje ili zahtjevom stranog partnera. Opravdanost zahtjeva podnesenih prema
odredbi ove podtočke ocje­njuje Hrvatska narodna banka.

IV.

U točki
V. stavku 1), iza točke dodaje se s­ljedeći tekst: »Obveza iz ovog stavka ne
odnosi se na fizičke osobe kojima je odobre­nje za otvara­nje deviznog računa u
inozemstvu izdano za potrebe školova­nja ili liječe­nja u inozemstvu.«

V.

U točki
V. stavku 3), iza točke dodaje se s­ljedeći tekst: »Obveza iz ovog stavka ne
odnosi se na fizičke osobe kojima je odobre­nje za otvara­nje deviznog računa u
inozemstvu izdano za potrebe školova­nja ili liječe­nja u inozemstvu.«

VI.

Ova
odluka stupa na snagu osmog dana od dana objave u »Narodnim novinama«.

O. br.
654/2004.
Zagreb, 22. prosinca 2004.

Predsjednik Savjeta
Hrvatske narodne banke
Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 189/2004-3247